राहुल की सभा में पिस्तौल लेकर जा रहा युवक हिरासत में  
राहुल गांधी की जनसभा में एक युवक को उस समय हिरासत में ले लिया गया, जब वह पिस्तौल के साथ जनसभा मैदान में प्रवेश कर रहा था।
कांग्रेस के राष्ट्रीय महासचिव राहुल गांधी की जनसभा में एक युवक को उस समय हिरासत में ले लिया गया, जब वह पिस्तौल के साथ जनसभा मैदान में प्रवेश कर रहा था। पुलिस कोतवाली प्रभारी सरोज कुमार सिंह ने बताया है कि प्रदीप कुमार सोनी नामक युवक जनसभा के मैदान में घुस रहा था। मगर गेट पर तलाशी के दौरान उसके पास पिस्तौल पाए जाने के बाद उसे हिरासत में ले लिया गया।  सिंह ने बताया है कि हिरासत में लिए गए युवक ने बताया है कि वह हाल ही में हुई उसके पिता एवं भाई की हत्या के मामले में राहुल गांधी को एक आवेदन पत्र देना चाहता था और इसीलिए वहां गया था। उन्होंने बताया कि प्रदीप के पास पिस्तौल का लाइसेंस है। बहरहाल उसे पुलिस थाने ले जाकर पूछताछ की जा रही है।